bluuebunny/crossref_metadata_2025 huggingface dataset:
เว็บแอปพลิเคชันเพื่อสร้างตารางสอนประจำภาคสำหรับอาจารย์
Authors:   , อริยสกุลวงศ์ นฤสรณ์
Published: February 2025

เว็บแอปพลิเคชันเพื่อสร้างตารางสอนประจำภาคอาจารย์เป็นโครงงานที่พัฒนาเว็บขึ้นมาเพื่อสร้าง ตารางสอน สำหรับอาจารย์และนิสิตปีที่หนึ่งภาควิชาวิทยาการคอมพิวเตอร์ คณะวิทยาศาสตร์ จุฬาลงกรณ์ มหาวิทยาลัย เริ่มแรกผู้ใช้สามารถสร้างตารางสอนสำหรับอาจารย์และนิสิตปีที่หนึ่งได้อย่างง่ายโดยมี ตารางข้อมูลต่างๆ เช่น จำนวนนิสิตที่เรียน วันที่เรียนและสอบ และอื่นๆ แล้วท้ายสุดเมื่อสร้างตารางสอน ออกมาผู้ใช้สามารถส่งตารางสอนไปยังนิสิตหรืออาจารย์ผ่านทางอีเมลได้ ทำให้อำนวยความสะดวกในการส่งตารางสอนให้ผู้อื่น
การเตรียมและลักษณะสมบัติของวัสดุพรุนน้ำที่ทำจากตะกรันจากเตาอาร์คไฟฟ้า
Authors:   , ยังเจริญ พงศ์พีระ
Published: February 2025

ในปัจจุบัน พื้นทางเท้าที่สามารถระบายน้ำขังได้โครงสร้างเป็นแบบวัสดุพรุน ลักษณะเด่นของโครงสร้างแบบนี้คือ จะมีรูพรุนเปิดและต่อเนื่องภายในโครงสร้างอยู่จำนวนมาก ทำให้น้ำสามารถไหลผ่านได้ดี อย่างไรก็ตามวัสดุพรุนมีความแข็งแรงที่ไม่สูงมากนัก งานวิจัยนี้เป็นการศึกษาการใช้ตะกรันที่เกิดขึ้นในเตาอาร์คไฟฟ้าจากอุตสาหกรรมเหล็ก เพื่อใช้เป็นวัตถุดิบในการผลิตวัสดุพรุน มีวัตถุประสงค์เพื่อศึกษาความสัมพันธ์ระหว่างสมบัติและโครงสร้างของตะกรันจากเตาอาร์คไฟฟ้า ได้แก่ ความแข็งแรงกดอัด ความสามารถในการระบายน้ำ และความพรุนตัวด้วยการเตรียมส่วนผสมจากตะกรันที่มีขนาดอนุภาค 2 ขนาดโดยใช้ปูนซีเมนต์พอร์ตแลนด์เป็นตัวประสานผลการทดสอบของสมบัติดังกล่าวนี้พบว่าความมีความแข็งแรงกดอัดมีค่ามากขึ้นตามระยะเวลาที่บ่มมากขึ้น การเปลี่ยนแปลงอัตราส่วนขนาดของตะกรันส่งผลต่อความความแข็งแรงกดอัด ในส่วนของความพรุนตัวและการไหลผ่านของน้ำพบว่ามีความเกี่ยวข้องโดยตรงกับลักษณะโครงสร้างของรูพรุน อัตราการไหลผ่านของน้ำอาจจะไม่ได้ขึ้นอยู่กับสัดส่วนของรูพรุนที่อยู่ภายในโครงสร้างเพียงอย่างเดียว แต่อาจจะขึ้นกับความต่อเนื่องของรูพรุนและขนาดของรูพรุนด้วย ดังจะเห็นได้จากชิ้นงานที่ประกอบด้วยอนุภาคหยาบ แม้ว่าจะมีสัดส่วนความพรุนใกล้เคียงกับชิ้นงานอื่น ๆ แต่การไหลผ่านของน้ำเกิดได้ดีกว่ามาก ดังนั้นงานวิจัยในขั้นต่อไปจึงควรพิจารณาศึกษาความต่อเนื่องในโครงสร้างวัสดุพรุนร่วมด้วย
การศึกษาโครงสร้างประชาคมและขนาดของหอยฝาเดียวในการใช้เป็นดัชนีวัดการฟื้นฟูป่าชายเลน ในพื้นที่ศูนย์ศึกษาธรรมชาติกองทัพบก (บางปู) จังหวัดสมุทรปราการ
Authors:   , พรธรรมรักษ์ ณัฐสรณ์
Published: February 2025

ป่าชายเลนเป็นระบบนิเวศชายฝั่งที่มีความสำคัญแก่สิ่งมีชีวิตนานัปการ หลายพื้นที่จึงมีโครงการ ฟื้นฟูระบบนิเวศป่าชายเลนที่เคยเสื่อมโทรมขึ้นมาอีกครั้งด้วยการปลูกพรรณไม้ชายเลน ซึ่งการประเมินความสำเร็จ ของการฟื้นฟูป่าชายเลนจำเป็นต้องศึกษาสิ่งมีชีวิตกลุ่มอื่นด้วยนอกเหนือจากต้นไม้ที่โตขึ้น ในงานวิจัยนี้เพื่อศึกษา ความหลากหลาย ความหนาแน่น และขนาดของหอยฝาเดียวในแปลงปลูกป่าที่มีอายุแตกต่างกันเพื่อใช้เป็นดัชนีชี้วัด ความสำเร็จในการฟื้นฟูระบบนิเวศป่าชายเลนในพื้นที่ศูนย์ศึ กษาธรรมชาติกองทัพบก (บางปู) จังหวัดสมุทรปราการ การเก็บตัวอย่างหอยฝาเดียวโดยใช้ตารางสี่เหลี่ยมนับสัตว์ขนาด 0.5x0.5 เมตร ในแปลงปลูกป่าอายุ 16 11 9 และ 7 ปี ระหว่างเดือนกันยายนถึงพฤศจิกายน พ.ศ. 2563 เดือนละ 1 ครั้ง จำแนกชนิด นับจำนวนและคำนวณความหนาแน่นและดัชนีความหลากหลายของหอย รวมทั้งวัดขนาดของหอยฝาเดียวกลุ่มเด่น 4 ชนิด ผลการศึกษาพบหอย ฝาเดียวที่พบในการศึกษาครั้งนี้มีทั้งสิ้น 12 ชนิด มีความหนาแน่นเฉลี่ยระหว่าง 477.50-124.00 ตัวต่อตารางเมตร มี ความแตกต่างกันระหว่างอายุป่าอย่างมีนัยสำคัญ (p<0.05) มีชนิดเด่นคือ Optediceros breviculum มีสัดส่วนร้อย ละ 50.05-81.22 ของหอยฝาเดียวที่พบและมีความหนาแน่นที่ 76.50- 337.50 ตัวต่อตารางเมตร ค่าดัชนีความหลากหลายไม่มีความแตกต่างกันระหว่างอายุป่าอย่างมีนัยสำคัญ การกระจายขนาดความยาวเปลือกของหอยฝาเดียว 4 ชนิดคือ Optediceros breviculum, Neripteron violaceum, Littoraria melanostoma, และ Littoraria scabra พบว่ามีการเปลี่ยนแปลงไม่สัมพันธ์กับการเปลี่ยนแปลงของอายุป่า และความหนาแน่นของหอยฝาเดียวแปรผันตามอุณหภูมิและน้ำหนักแห้งของพืช ความหนาแน่นของหอยชนิด Optediceros breviculum แปรผันตาม อุณหภูมิและความเค็ม รวมถึงดัชนีความหลากหลายแปรผันตามน้ำหนักแห้งและจำนวนซากพืช แต่แปรผกผันกับ ความเค็ม ประชาคมหอยฝาเดียวที่พบในการศึกษาครั้งนี้แสดงให้เห็นความอุดมสมบูรณ์ของป่าชายเลนปลูกในพื้นที่ ศูนย์ศึกษาธรรมชาติกองทัพบก (บางปู)
ผลของการเสริมสาหร่ายช่อพริกไทย (Caulerpa lentillifera) ในอาหารสำเร็จรูปสำหรับหอยหวาน (Babylonia areolata) ระยะวัยรุ่น
Authors:   , สรรพประเสริฐ พรรณวสา
Published: February 2025

ผลของการเสริมสาหร่ายช่อพริกไทย (Caulerpa lentillifera) ในอาหารสำเร็จรูปต่อการเจริญเติบโตของหอยหวาน (Babylonia areolate) ระยะวัยรุ่น โดยผสมสาหร่ายช่อพริกไทยเป็น 4 ระดับได้แก่ 0, 1, 2 และ 3 เปอร์เซ็นต์ โดยน้ำหนัก ทดลองเลี้ยงหอยหวานระยะวัยรุ่นในระบบน้ำแบบเปิด โดยใช้หอยหวานขนาดความยาวเปลือกเริ่มต้นเฉลี่ย 1.56±0.02 เซนติเมตร จำนวน 20 ตัวต่อหน่วยการทดลอง หน่วยทดลองละ 3 ซ้ำ เป็นเวลา 60 วัน ในตะกร้าขนาด 18.5x24.5x15.5 ลูกบาศก์เซนติเมตร โดยมีทรายละเอียดรองไว้ที่พื้นกล่อง ผลการศึกษาพบว่า เมื่อทดลองครบ 60 วัน ลูกหอยที่เลี้ยงด้วยอาหารผสมสาหร่ายช่อพริกไทย 2 เปอร์เซ็นต์ มีการเติบโตน้ำหนักสูงกว่าอาหารสูตรอื่น ๆ และมีอัตราการเจริญเติบดตจำเพาะ (SGR) โดยน้ำหนักสูงที่สุด และอัตราการเปลี่ยนอาหารเป็นเนื้อ (FCR) ดีที่สุด แต่ไม่มีความแตกต่างทางสถิติ (p>0.05) กับอาหารสูตรอื่น ๆ และอาหารทุกสูตรไม่มีผลต่ออัตราการรอดตายของลูกหอยหวาน
Evaluation of nitrogen concentrations in bioponics under acetic acid additions
Authors:   , Hussanodart Piyatida
Published: February 2025

The bioponic system is a combination between hydroponic vegetable cultivation and organic waste. The system can circulate nitrogen elements from the use of bio-fertilizers. In bioponic systems, there are microorganisms that can convert organic matter into a usable form of plants. Nitrogen transformation in bioponics is critical to the plant efficiency in utilizing nitrogen for growth in bioponic systems and reducing emissions to the environment. In this study, bacterial species linked to nitrogen transformation was studied by analyzing the microbial community groups using Next-Generation Sequencing. 14 plants per system) and 500 grams of chicken manure were used as a food source for plants. The system was added to acetic acid (5% w/v) for Phase I (0 ml acetic vs 700 ml acetic acid) and Phase 2 (350 ml acetic vs. Acetic acid 1050 ml.) Phase 3 (acetic acid 0 ml. 350 ml. 700 ml. and 1,050 ml.) From this study, it was found that adding acetic acid to the bioponic system had negative effect on the plant efficiency of nitrogen utilization and also plant growth. It was found that the system without the addition of acetic acid gave the best plant growth. In addition, the results of the research showed that the bioponic system had good water quality for plants and microorganisms for growth. The water quality parameters were dissolved oxygen, pH, temperature, total ammonia, nitrite, nitrate and plant weight. The values were as follows: 6.6 ± 0.3 mg /L, 7.7 ± 0.1, 29.4 ± 1.8 °C, 3.0 ± 0.6 mgN/L, 2.4 ± 0.7 mgN/L, 2.6 ± 1.0 mgN/L, 921.5 ± 358.5 g (acetic acid concentration 0 ml); 6.7 ± 0.2 mg/L, 6.3 ± 0.7, 28.8 ± 1.3 °C, 2.8 ± 1.0 mgN/L, 2.3 ± 1.3 mgP/L, 3.0 ± 1.4 mgN/L, 545.0 ± 339.4 g (acetic acid concentrate 350 ml); 6.1 ± 0.4 mg/L, 6.1 ± 1.0, 29.5 ± 1.9 °C, 3.1 ± 1.3 mgN/L, 2.5 ± 1.6 mgN/L, 3.0 ± 1.5 mgN/L, 402.5 ± 208.6 g (acetic acid concentration 700 ml); 6.9 ± 0.2 mg/L, 5.0 ± 0.3, 28.7 ± 1.4 °C, 2.6 ± 1.9 mgN/L, 3.9 ± 1.9 mgN/L, 3.0 ± 2.2 mgN/L, 338.0 ± 299.8 g (acetic acid concentration 1050 ml) respectively, which showed that adding acetic acid had a negative effect on nitrogen utilization efficiency. Also, the addition of acid reduced plant growth. In addition, groups of bacteria such as Xanthobacteraceae have been found to influence the nitrogen cycle in the bioponic system. It is responsible for the conversion of nitrogen gas to total ammonia through nitrogen fixation process. Groups of bacteria Lentimicrobium and Rhodobacteraceae converted total ammonia to nitrite with ammonia oxidation process. This study found groups of bacteria Nitrosomonadaceae and Proteobacteria (converting nitrite into nitrate with nitrite oxidation process) and bacterial groups Denitratisoma and Microscillaceae, which are responsible for process that nitrate is converted back to nitrogen gas through denitrification process. Therefore, the study showed that bioponics was effective in the nutrient circulation from organic fertilizers; however, high concentration and loading rate of acetic acid could inhibited plant growth.
การเตรียมพอลิไดแอลิลไดเมทิลแอมโมเนียมคลอไรด์/พอลิสไตรีนซัลโฟเนต-ซิงค์คลอไรด์ เคลือบกระดาษเซลลูโลสสำหรับ สำหรับแผ่นเยื่อกั้นในแบตเตอรี่สังกะสี
Authors:   , โคววิกกัย กชวรรณ
Published: February 2025

ในปัจจุบันแบตเตอรี่ลิเธียมไอออนถูกนำมาใช้เป็นแหล่งพลังงานไฟฟ้าในอุปกรณ์อิเล็กทรอนิกส์พกพาอย่างแพร่หลาย แต่อย่างไรก็ตามพบว่าข้อจำกัดหนึ่งของแบตเตอรี่ลิเธียมไอออนคือ อิเล็กโทรไลต์ฐานอินทรีย์ที่มีความไวไฟ และความปลอดภัยในการใช้งาน ผู้วิจัยจึงมีความสนใจที่จะพัฒนาแบตเตอรี่สังกะสีไอออนที่มีความปลอดภัยสูง และสามารถใช้สารอิเล็กโทรไลต์ฐานน้ำได้ ในงานวิจัยนี้ได้เน้นพัฒนาส่วนของเยื่อกั้นที่ใช้เป็นพอลิอิเล็กโทรไลต์ที่มีความแข็งแรงและความยืดหยุ่น ซึ่ง PDADMAC/PSS เป็นวัสดุที่มีความน่าสนใจจากงานวิจัยของ Baowei SU และคณะที่ศึกษาประสิทธิภาพโดยการทำ Polyelectrolyte multilayers (PEMs) แต่ยังไม่มีการนำมาใช้ในแบตเตอรี่ งานวิจัยนี้จึงมีความสนใจที่จะนำมาทดสอบประสิทธิภาพในแบตเตอรี่สังกะสีไอออนโดยในการทดลองหาอัตราส่วนของ PDADMAC ต่อ PSS ที่อัตราส่วนต่าง ๆ (3:1, 1:1 และ1:3) ในปริมาณการเติมไอออน Zn²⁺ จาก ZnCl₂ ที่ความเข้มข้นร้อยละโดยน้ำหนักต่าง ๆ (1, 2, 4, 6 และ8) ที่เหมาะสมแก่การเคลือบผิวกระดาษกรองโดยใช้วิธีการเคลือบผ่านเครื่องกรองดูดสุญญากาศ ทำการทดสอบหาขนาดอนุภาคคอลลอยด์ของ PEMs ที่เตรียมได้ด้วยเครื่อง Particle Size Analyzer และค่าวิเคราะห์ความสามารถในการนำไอออนของวัสดุ PEMs เคลือบกระดาษกรองด้วยเครื่อง Chemical Impedance Analyzer เมื่อนำ PEMs ที่เตรียมได้มาทดสอบหาขนาดอนุภาคเฉลี่ยได้พบว่า ที่อัตราส่วน PDADMAC:PSS = 1:3 ร่วมกับ ZnCl₂ 1 และ 2 ร้อยละโดยน้ำหนัก ให้ขนาดอนุภาคเฉลี่ยที่ 51.495 และ54.365 μm ตามลำดับ และที่อัตราส่วน PDADMAC:PSS = 1:1 ร่วมกับ ZnCl₂ 1, 2, 4, 6 และ8 ร้อยละโดยน้ำหนัก ให้ขนาดอนุภาคเฉลี่ยที่ 9.661, 40.604, 28.515, 46.947 และ94.226 μm ตามลำดับ และที่อัตราส่วน PDADMAC:PSS = 3:1 ร่วมกับ ZnCl₂ 1, 2 และ 4 ร้อยละโดยน้ำหนัก ให้ขนาดอนุภาคเฉลี่ยที่ 455.799, 567.344 และ113.258 μm ตามลำดับ โดยเมื่อวิเคราะห์จากผลความสามารถในการเคลือบ และขนาดอนุภาค PEMs พบว่าความสัมพันธ์กันในดังนี้ ช่วงขนาดอนุภาค 9 – 47 μm อนุภาคสามารถจัดเรียงตัวได้อย่างสม่ำเสมอ ช่วงขนาดอนุภาค 51 – 55 μm สามารถเคลือบได้อย่างสม่ำเสมอแต่ต้องใช้เวลานาน และช่วงขนาดอนุภาคมากกว่า 100 μm ไม่สามารถเคลือบได้อย่างสม่ำเสมอเนื่องจากขนาดอนุภาคที่ใหญ่เกินไป โดยจากการประเมินความสามารถในการเคลือบด้วยตาเปล่าร่วมกับขนาดของอนุภาค PEMs ทำให้สรุปได้ว่าเยื่อกั้นกระดาษกรองเคลือบ PEMs อัตราส่วน PDADMAC:PSS 1:1 ร่วมกับ ZnCl₂ 1, 2, 4 และ6 ร้อยละโดยน้ำหนัก มีความเหมาะสมที่จะนำมาทดสอบในขั้นต่อไป จากนั้นนำวัสดุ PEMs เคลือบกระดาษกรองที่มีความสม่ำเสมอมาวัดค่าความสามารถในการนำไอออนได้ พบว่าเยื่อกั้นกระดาษกรองเคลือบ PEMs อัตราส่วน PDADMAC:PSS 1:1 ZnCl₂ 1, 2, 4, และ6 ร้อยละโดยน้ำหนัก ให้ผลค่าความต้านทานในการแลกเปลี่ยนไอออนที่ 17.4, 17.75, 17.2 และ 13.2 โอห์มตามลำดับ ซึ่งสามารถสรุปได้ว่าที่ 6 ร้อยละโดยน้ำหนัก มีความต้านทานในการแลกเปลี่ยนไอออนต่ำที่สุด เหมาะสมในการนำไปพัฒนาเพื่อเป็นเยื่อกั้นแลกเปลี่ยนในแบตเตอรี่สังกะสีลำดับต่อไป
การจำแนกประเภทและการหาความเข้มข้นของคาร์บอนอินทรีย์ละลายในแม่น้ำปราณบุรีโดยใช้วิธีฟลูออเรสเซนส์และวิธีออกซิเดชันที่อุณหภูมิสูง
Authors:   , บุญธนาพิบูลย์ วราสิญจ์
Published: February 2025

ประเภทและความเข้มข้นของคาร์บอนอินทรีย์ละลายในแหล่งน้ำธรรมชาติสามารถบ่งบอกได้ถึงแหล่งที่มาและคุณภาพของน้ำ โดยในการศึกษานี้ทำการเก็บตัวอย่างน้ำจากต้นน้ำจนถึงปากแม่น้ำปราณบุรีจังหวัดประจวบคีรีขันธ์ เป็นระยะเวลา 4 เดือน ตั้งแต่เดือนพฤศจิกายน-ธันวาคม 2563 และเดือนกุมภาพันธ์-มีนาคม 2564 โดยวิเคราะห์จำแนกประเภทของสารอินทรีย์ละลายด้วยวิธีการ fluorescence excitation-emission matrix (EEM) spectroscopy และ parallel factor (PARAFAC) analysis ในขณะที่วิเคราะห์ความเข้มข้นของคาร์บอนอินทรีย์ละลายด้วยวิธี high-temperature catalytic oxidation (HTCO) ผลการศึกษาพบสารอินทรีย์ละลายจำนวน 4 ประเภท คือ marine humic-like (C1), humic acid-like (C2), fulvic acid-like (C3), protein-like (tryptophan และ tyrosine)(C4) ซึ่งประเภทของสารอินทรีย์ละลายที่พบนั้นเปลี่ยนแปลงไปตามพื้นที่ที่แม่น้ำไหลผ่าน โดยพบ humic acid-like และ fulvic acid-like มากบริเวณพื้นที่ป่าไม้และเกษตรกรรม พบ protein-like จากน้ำเสียที่ระบายจากชุมชน และพบ marine humic-like มากที่ปากแม่น้ำและชายฝั่งทะเล นอกจากนี้ยังพบว่าแนวโน้มความเข้มข้นของคาร์บอนอินทรีย์ละลายมีค่าอยู่ในระดับปานกลางที่ต้นน้ำ จากนั้นเพิ่มสูงขึ้นเมื่อไหล่ผ่านพื้นที่ป่าไม้และเกษตรกรรม และมีค่าเพิ่มสูงขึ้นมากจากการระบายน้ำเสียออกจากชุมชนลงสู่แม่น้ำ สุดท้ายมีค่าลดต่ำลงบริเวณปากแม่น้ำจากการถูกเจือจางด้วยน้ำทะเลที่มีความเข้มข้นคาร์บอนดินทรีย์ละลาย จากผลการศึกษาสามารถสรุปได้ว่าพื้นที่ที่มีการใช้งานแตกต่างกันส่งผลต่อประเภทและความเข้มข้นของคาร์บอนอินทรีย์ละลายที่พบในแม่น้ำปราณบุรี
การเตรียมแมงกานีสไดออกไซด์จากแบตเตอรี่อัลคาไลน์ที่ผ่านการใช้งานแล้วเพื่อใช้ในแบตเตอรี่สังกะสี-ไอออน
Authors:   , ดวงแก้ว ณัฐวรรณ
Published: February 2025

งานวิจัยนี้ผู้วิจัยต้องการศึกษาการกู้คืนของแมงกานีสในรูปของแมงกานีสไดออกไซด์จาก แบตเตอรี่อัลคาไลน์ที่ผ่านการใช้งานแล้ว เพื่อจะนำไปใช้งานใหม่ในแบตเตอรี่สังกะสีไอออน โดยผู้วิจัยได้ ทำการชะละลายอัตราส่วนของผงขั้วแคโทดของแบตเตอรี่แอลคาไลน์ที่ผ่านการใช้งานแล้วซึ่งมีเฟส ZnxMn₃-xO₄. ที่อัตราส่วน โดยน้ำหนักผงขั้วแคโทดต่อปริมาตรกรดซัลฟิลริกที่ 1:10, 1:15 และ 1:20 (g/ml) โดยพบว่ามีประสิทธิภาพการชะละลายที่ 52, 79 และ 103% ตามลำดับ ต่อมาผู้วิจัยนำสารละลายที่ได้จากการชะละลายด้วยกรดนำมาสังเคราะห์แมงกานีสไดออกไซด์ในรูปของ เฟส α และ y ด้วยกระบวนการไฮโดรเทอร์มัล ผลที่ได้พบว่าสามารถสังเคราะห์ผง α -MnO₂ และ y-MnO₂ ที่มีลักษณะสัณฐานเป็นเส้นใย และผลึกรูปเข็มระดับนาโนเมตรเรียงตัวคล้ายหอยเม่น ตามลำดับ จากนั้นจึงได้นำที่อัตราส่วนผงขั้วแคโทดต่อกรดซัลฟิวริก 1:20 มาเตรียมเป็นวัสดุเชิงประกอบ MnO₂ /คาร์บอน โดยใช้คาร์บอนพรุนแบบที่ได้รับโดยตรง (C) และแบบที่มีการปรับสภาพผิว (SC) พบว่า α -MnO₂ และ y-MnO₂ โดย y-MnO₂ จะสามารถเคลือบโดยรอบอนุภาคคาร์บอนได้ดีกว่า และจากการวิเคราะห์องค์ประกอบเคมีด้วยเทคนิค EDS พบเพียง Mn, O, และ C นอกจากนี้ยังสามารถเตรียม α-MnO₂, α-MnO₂/C, α-MnO₂/SC, y-MnO₂, y-MnO₂/SC โดยมีประสิทธิภาพการกู้คืนแมงกานีสจากผงแคโทดของแอลคาไลน์ที่ผ่านการใช้งานแล้วอยู่ที่ 95.42 ± 22.76, 68.63, 57.63, 46.01 ± 5.38, 38.61%, ตามลำดับ
แบบจำลองการดูดซับแก๊สคาร์บอนไดออกไซด์ด้วยยางธรรมชาติผสมโพแทสเซียมคาร์บอเนต
Authors:   , วรินทรา ณัฐภัทร
Published: February 2025

งานวิจัยนี้ศึกษาการพัฒนาวัสดุดูดซับจากยางธรรมชาติร่วมกับการเติมโพแทสเซียมคาร์บอเนต (K₂CO₃) และสร้างแบบจำลองการดูดซับคาร์บอนไดออกไซด์ วิเคราะห์ผลเชิงสถิติเพื่อศึกษาตัวแปรที่มีผลต่อการดูดซับคาร์บอนไดออกไซด์ พบว่าการเติม K₂CO₃ ที่ความเข้มข้น 0, 5, 10 และ 15 ส่วนในร้อยส่วนของยาง (Part by weight per hundred part of rubber) ให้ค่าการดูดซับคาร์บอนไดออกไซด์ที่อุณหภูมิห้อง (30°C) เท่ากับ 5.30, 2.43, 2.91 และ 3.19 มิลลิกรัมคาร์บอนไดออกไซด์ต่อกรัมตัวดูดซับ ตามลำดับ และแบบจำลองการเสื่อมสภาพมีความเหมาะสมที่สุดในการอธิบายจลศาสตร์ของตัวดูดซับที่มีความเข้มข้น K₂CO₃ 0, 5, 10 และ 15 ส่วนในร้อยส่วนของยาง โดยวัสดุดูดซับจากยางธรรมชาติผสมร่วมกับ K₂CO₃ มีอัตราการเสื่อมสภาพมากกว่าและอัตราการดูดซับน้อยกว่าวัสดุดูดซับจากยางธรรมชาติ การศึกษาผลของอุณหภูมิที่มีต่อค่าการดูดซับของวัสดุดูดซับที่เติม K₂CO₃ 15 phr เมื่ออุณหภูมิสูงขึ้น ค่าการดูดซับจะลดลงตามลำดับดังนี้ 3.19 (30°C), 2.57 (60°C) และ 2.07 (100°C) มิลลิกรัมคาร์บอนไดออกไซด์/กรัมตัวดูดซับ จากนั้นศึกษาการสร้างแบบจำลองการดูดซับคาร์บอนไดออกไซด์ด้วยตัวแปร 4 ตัว คืออุณหภูมิของการดูดซับ ปริมาณน้ำที่ใช้ อัตราการไหลของแก๊สและอุณหภูมิของแก๊ส พบว่าปริมาณน้ำที่ใช้และอัตราการไหลของแก๊สมีค่าเพิ่มมากขึ้น ส่งผลให้ค่าการดูดซับคาร์บอนไดออกไซด์ของวัสดุดูดซับเพิ่มมากขึ้น แต่อุณหภูมิในการดูดซับและอุณหภูมิของแก๊สมีค่าเพิ่มขึ้น ส่งผลให้ค่ากรดูดซับคาร์บอนไดออกไซด์ลดลง ซึ่งจากความสัมพันธ์สามารถอธิบายค่าการดูดซับของวัสดุดูดซับได้ด้วยสมการถดถอยเชิงเส้นตรง
การผลิตน้ำมันจากพอลิสไตรีนโดยไพโรไลซิสในเครื่องปฏิกรณ์แบบกึ่งกะ
Authors:   , บุญเลิศ ณัฐชยา
Published: February 2025

บรรณจุภัณฑ์ที่ใช้ในชีวิตประจำวันส่วนใหญ่เป็นพลาสติกที่ใช้แล้วทิ้ง ย่อมก่อให้เกิดปริมาณขยะพลาสติกมากขึ้นส่งผลให้เกิดปัญหาสิ่งแวดล้อมรวมถึงการจัดการกับขยะพลาสติกที่เพิ่มขึ้น ในงานวิจัยนี้เป็นการเปลี่ยนขยะพลาสติกประเภทพอลิสไตรีนไปเป็นเชื้อเพลิงเหลวด้วยกระบวนการไพโรไลซิสเพื่อเพิ่มมูลค่าของขยะพลาสติก โดยมีวัตถุประสงค์คือ หาสภาวะในการแตกตัวของพลาสติกโพลีสไตรีนให้ได้เชื้อเพลิงเหลวที่ให้ผลผลิตมากที่สุดด้วยการไพโรไลซิสในเครื่องปฏิกรณ์แบบกึ่งกะขนาด 3 ลิตร และวิเคราะห์องค์ประกอบด้วยเทคนิคแก๊สโครมาโทกราฟีแบบจำลองการกลั่น (DGC) ตัวแปรที่ใช้ในการศึกษา ได้แก่ อุณหภูมิที่ใช้ในการทดลองอยู่ที่ 400, 420, 450 และ 500 องศาเซลเซียส และตัวเร่งปฏิกิริยาที่ใช้ คือ ตัวเร่งปฏิกิริยาฟลูอิดคะตะไลติกแครกกิงที่ใช้แล้ว ปริมาณร้อยละ 1 โดยน้ำหนัก จากผลการศึกษาที่ยังไม่ใช้ตัวเร่งปฏิกิริยาพบว่าเมื่อเพิ่มอุณหภูมิจาก 420 เป็น 500 องศาเซลเซียส ร้อยละผลผลิตของเหลวเพิ่มขึ้นจาก 78.70 เป็น 92.23 โดยน้ำหนัก ร้อยละการกระจายตัวของผลิตภัณฑ์ของเหลว (แนฟทา) เพิ่มขึ้นจาก 75.40 เป็น 84.50 โดยน้ำหนัก และเมื่อใช้ตัวเร่งปฏิกิริยาที่อุณหภูมิเดียวกัน ร้อยละผลผลิตของเหลวเพิ่มขึ้นจาก 73.58 เป็น 91.63 โดยน้ำหนัก ร้อยละการกระจายตัวของผลิตภัณฑ์ของเหลว (แนฟทา) เพิ่มขึ้นจาก 75.40 เป็น 84.00 โดยน้ำหนัก แสดงให้เห็นว่าสภาวะอุณหภูมิไพโรไลซิสที่สูงขึ้น ส่งผลให้ผลผลิตของเหลวและการกระจายตัวของผลิตภัณฑ์ของเหลวเพิ่มขึ้น ผลการศึกษาจากการประเมินเชิงปริมาณและเชิงคุณภาพของผลิตภัณฑ์ของเหลวพบว่า ที่อุณหภูมิ 450 องศาเซลเซียส โดยใช้ตัวเร่งปฏิกิริยา ได้ร้อยละผลผลิตของเหลวสูงสุดคือ 93.15 โดยน้ำหนัก และจากการวิเคราะห์ DGC พบว่าผลิตภัณฑ์น้ำมันส่วนใหญ่ประกอบด้วยแนฟทา ซึ่งทำให้เหมาะที่จะใช้เป็นเชื้อเพลิงเครื่องยนต์เบนซิน หรือใช้เป็นวัตถุดิบในอุตสาหกรรมปิโตรเคมี
การเร่งปฏิกิริยาเชิงแสงเพื่อบำบัดน้ำเสียที่ปนเปื้อนสีรีแอคทีฟ
Authors:   , ไวยะกา ธีระวัฒน์
Published: February 2025

งานวิจัยนี้ทำการศึกษาเกี่ยวกับการกำจัดสีรีแอคทีฟเรด 120 ผ่านกระบวนการเร่งปฏิกิริยาบนตัวเร่งปฏิกิริยาเชิงแสงซึ่งเป็นชนิดวิวิธพันธุ์ วิธีการนี้เป็นมิตรต่อสิ่งแวดล้อม และใช้ต้นทุนต่ำ โดยมีวัตถุประสงค์เพื่อศึกษาผลของชนิดของตัวเร่งปฏิกิริยาเชิงแสงแบบวิวิธพันธุ์ที่มีผลต่อการกำจัดสีรีแอคทีฟเรด 120 เพื่อลดปัญดาการปนเปื้อนของสีย้อมสู่แหล่งน้ำธรรมชาติ โดยทำการเตรียมตัวเร่งปฏิกิริยา 7 ชนิด ได้แก่ ไทเทเนียมไดออกไซด์เกรดการค้า ไทเทเนียมไดออกไซด์หลังแคลไซน์ที่อุณหภูมิ 500 องศาเซลเซียส ไทเทเนียมไดออกไซด์จากวิธีการโซล-เจล และไทเทเนียมไดออกไซด์เจือด้วยเหล็ก 1, 4, 7, และ 10 เปอร์เซ็นต์โดยน้ำหนัก จากผลการวิเคราะห์โครงสร้างด้วยเทคนิคการเลี้ยวเบนของรังสีเอ็กซ์ (X-ray diffraction, XRD) พบว่า โครงสร้างผลึกของตัวเร่งปฏิกิริยาไทเทเนียมไดออกไซด์เกรดการค้าและไทเทเนียมไดออกไซด์แคลไซน์เป็นแบบผสมระหว่างอนาเทสและรูไทล์ ส่วนไทเทเนียมไดออกไซด์ที่สังเคราะห์จากวิธีการโซล-เจลและไทเทเนียมไดออกไซด์เจือด้วยเหล็ก พบว่า โครงสร้างผลึกแบบ อนาเทสเท่านั้น และเมื่อศึกษาผลของการเจือเหล็กต่อการเปลี่ยนแปลงโครงสร้างของตัวเร่งปฏิกิริยา พบว่า การเจือเหล็กในปริมาณที่สูงขึ้นส่งผลให้การเกิดผลึกและขนาดผลึกของตัวเร่งปฏิกิริยาลดลง จากผลการทดลองความสามารถในการย่อยสลายสีย้อมรีแอคทีฟเรด 120 ที่ร้อยละ 50 พบว่า ไทเทเนียมไดออกไซด์เจือด้วยเหล็ก 10 เปอร์เซ็นต์ ให้ประสิทธิภาพในการย่อยสลายได้ดีที่สุดภายในระยะเวลา 37 นาที รองลงมาคือ ไทเทเนียมไดออกไซด์เจือด้วยเหล็ก 4 เปอร์เซ็นต์, ไทเทเนียมไดออกไซด์เจือด้วยเหล็ก 7 เปอร์เซ็นต์, ไทเทเนียมไดออกไซด์เจือด้วยเหล็ก 1เปอร์เซ็นต์, ไทเทเนียมไดออกไซด์ที่สังเคราะห์จากวิธีการโซล-เจล, ไทเทเนียมไดออกไซด์แคลไซน์และไทเทเนียมไดออกไซด์เกรดการค้า ที่ระยะเวลา 45, 47, 54, 96, 100 และ 125 นาที ตามลำดับ ภายใต้แสงอาทิตย์ ที่สภาวะความเข้มข้นสีย้อมเริ่มต้น 100 มิลลิกรัมต่อลิตร ปริมาณตัวเร่งปฏิกิริยาเชิงแสง 0.2 กรัมต่อสารละลายสีย้อม 10 มิลลิลิตร
การทดสอบและศึกษาอุปกรณ์สร้างแผนที่ 3 มิติ โดยใช้ระบบควบคุมอัตโนมัติอัลตร้าโซนิคเซ็นเซอร์หลายตัว
Authors:   , จั่นสนิท นันทภัทร์
Published: February 2025

โครงงานนี้นำเสนอการศึกษาอุปกรณ์สร้างแผนที่ 3 มิติ โดยใช้ระบบควบคุมอัตโนมัติอัลตร้าโซนิคเซ็นเซอร์หลายตัว โดยใช้อัลตร้าโซนิคเซ็นเซอร์ (Ultrasonic sensor) ในการเก็บค่า เวลา ของการส่งสัญญาณคลื่นเสียงย่านอัลตร้าโซนิค (Ultrasonic) และนำมาคำนวณเป็นระยะทางตามสมการความเร็วของคลื่นเสียงในอากาศโดยใช้หลักการ Time-of-flight principle และนำข้อมูลเหล่านี้ ไปสร้างแผนที่กราฟ 3 มิติ (3D-mapping) ขึ้นในโปรแกรมด้วยการคำนวณทางคณิตศาสตร์ เรื่องระบบพิกัดฉาก (Coordinate system) ซึ่งโครงงานนี้ใช้ อัลตร้าโซนิคเซ็นเซอร์ 2 ตัวในการเก็บข้อมูล และใช้ Arduino IDE ในการเขียนโปรแกรมการทำงานของอุปกรณ์ และใช้ MATLAB ในการเขียนโปรแกรมคำนวณภาพ 3 มิติ นอกจากนี้ยังมีการทดสอบเพื่อเพิ่มประสิทธิภาพในการทำงานอีกด้วย และท้ายที่สุดพบว่าอัลตร้าโซนิคเซ็นเซอร์มีข้อจำกัดเรื่อง มุมในการตรวจวัด ซึ่งมีค่าอยู่ในช่วง 70-110 องศา แต่สามารถแก้ปัญหาได้ด้วยการสร้างอุปกรณ์นี้ให้เคลื่อนที่ได้
การวิเคราะห์กลไกการเกิดแผ่นดินไหวในประเทศนิวซีแลนด์
Authors:   , พุ่มหอม วชร
Published: February 2025

การชนกันและการมุดตัวระหว่างแผ่นเปลือกโลกออสเตรเลียกับแผ่นเปลือกโลกแปซิฟิกส่งผลให้ประเทศนิวซีแลนด์มีภัยพิบัติแผ่นดินไหวและสึนามิสูง โดยจุดมุ่งหมายหลักของการศึกษานี้คือ เพื่อประเมินรูปแบบกลไกการเลื่อนตัวของแหล่งกำเนิดในประเทศนิวซีแลนด์ ในการศึกษานี้ ใช้ข้อมูลจำนวน 477 เหตุการณ์รวบรวมจากฐานข้อมูลกลไกการเกิดแผ่นดินไหวของหน่วยงาน Global CMT ซึ่งข้อมูลกลไกการเกิดแผ่นดินไหวในงานวิจัยครั้งนี้ประกอบด้วยข้อมูลการวางตัวและการเลื่อนตัว ของรอยเลื่อน จากนั้นข้อมูลสามารถจัดแบ่งออกเป็น 2 ชุดข้อมูล ตามสภาพแวดล้อมธรณีแปรสัณฐาน (seismotectonic setting) ได้แก่ แผ่นดินไหวที่เกิดระหว่างขอบของการชนกันของแผ่นเปลือกโลกซึ่งมีความลึกอยู่ที่ 0-50 กิโลเมตร และแผ่นดินไหวที่เกิดบริเวณแผ่นที่มุดลงไปในชั้นเนื้อโลกซึ่งมีความลึกมากกว่า 50 กิโลเมตร ในกรณีของแผ่นดินไหวที่เกิดระหว่างขอบของการชนกันของแผ่นเปลือกโลก ผลการศึกษาบ่งชี้ว่า ร่องลึกก้นสมุทรไพรเซอเกอร์ (Puysegur Trench) และแอ่งฮิคุระงิ (Hikurangi Trench) เป็นพื้นที่อ่อนไหวต่อการเป็นแหล่งกำเนิดสึนามิ (susceptible tsunami source) มากที่สุด หากเกิดเหตุการณ์แผ่นดินไหวขึ้น นอกจากนี้บริเวณรอยเลื่อนอัลไพน์ (Alpine Fault) สามารถแบ่งขอบเขตแต่ละบริเวณเพื่อให้มีข้อมูลกลไกการเกิดแผ่นดินไหวที่เฉพาะตัวมากขึ้น ซึ่งจะเป็นประโยชน์ในการวิเคราะห์อัตราการเกิดแผ่นดินไหวตาม (aftershock) หากเกิดเหตุการณ์แผ่นดินไหวขึ้น สำหรับแผ่นดินไหวที่เกิดบริเวณแผ่นที่มุดลงไปในชั้นเนื้อโลก ผลการศึกษาบ่งชี้ว่าแผ่นเปลือกโลกถูกบีบอัดในความลึกระหว่าง 300-528 กิโลเมตร ในขณะที่ความลึกปานกลาง 50-300 กิโลเมตร แผ่นเปลือกโลกถูกดึงด้วยแรงดึงจากข้างใต้แผ่นเปลือกโลก ดังนั้น นอกจากพิบัติภัยแผ่นดินไหวแล้ว ควรมีการศึกษาการบรรเทาพิบัติภัยสึนามิบริเวณร่องลึกไพรเซอเกอและแอ่งฮิคุระงิ
การสังเคราะห์อนุภาคทองนาโนด้วยวิธีการทางชีวภาพและการประยุกต์ใช้ในการต้านจุลชีพ
Authors:   , อะโน อัมรินทร์
Published: February 2025

ในปัจจุบันได้มีการศึกษาค้นคว้าหายาปฏิชีวนะชนิดใหม่ๆมากมาย เนื่องจากจุลชีพได้มีการพัฒนาเพื่อ ต้านทานต่อยาปฏิชีวนะรูปแบบเดิมที่มีอยู่ในปัจจุบัน อนุภาคนาโนทองคำ (gold nanoparticle, AuNP) ได้ เป็นอีกทางเลือกหนึ่งในการค้นคว้าหาสารยับยั้งจุลชีพ โดยมีรายงานว่าอนุภาคทองนาโนแสดงประสิทธิภาพสูง ในการยับยั้งและทำลายจุลชีพได้ ในงานวิจัยนี้เรามุ่งเน้นไปที่การสังเคราะห์อนุภาคทองนาโนด้วยสารชีว โมเลกุลจากเชื้อรา Aspergillus niger เพื่อนำมาทดสอบประสิทธิภาพการต้านจุลชีพของอนุภาคนาโนทองคำที่ สังเคราะห์ได้ การสังเคราะห์นี้เป็นวิธีการสังเคราะห์อนุภาคนาโนทองคำโดยวิธีการทางชีวภาพซึ่งใช้ต้นทุนน้อย และมีความเป็นมิตรต่อสิ่งแวดล้อมมากกว่าการสังเคราะห์ อนุภาคนาโนทองคำด้วยวิธีการทางเคมี อนุภาคนา โนทองคำที่สังเคราะห์ได้ถูกนำไปตรวจสอบลักษณะคุณสมบัติจากหลายเทคนิค ได้แก่ การส่องด้วยกล้อง จุลทรรศน์ อิเล็กตรอนแบบส่องผ่าน (transmission electron microscope, TEM) การใช้เทคนิค dynamic light scattering (DLS) เพื่อวัดขนาดอนุภาค (zeta sizer) การวัดค่าศักย์ซีต้า (zeta potential) และการวัด ค่าการดูดกลืนแสงด้วย UV-visible spectrophotometry จากการศึกษาพบว่าอนุภาคนาโนทองคำมีขนาด เฉลี่ยอยู่ที่ 76.22 นาโนเมตร มีรูปร่างเป็นทรงกลม สม่ำเสมอ มีค่าศักย์ซีต้าเท่ากับ -18 มิลลิโวลต์ และพบว่า อนุภาคนาโนทองคำมีการดูดกลืนช่วงความยาวคลื่นที่ 550 – 570 นาโนเมตร วัดค่าการดูดกลืนแสงสูงสุดได้ เท่ากับ 0.055 ที่ความยาวคลื่น 569 นาโนเมตร จากนั้นได้ทำการทดสอบประสิทธิภาพในการเป็นสารยับยั้งจุล ชีพของอนุภาคนาโนทองคำด้วยวิธี agar well plate assay กับจุลชีพทั้งสามชนิด คือ Escherichia coli (ATCC 25922) Staphylococcus aureus (ATCC 6538P) และ Cryptococcus neoformans (ATCC 208821) โดยใช้อนุภาคนาโนทองคำที่ความเข้มข้น 20 ไมโครกรัมต่อมิลลิลิตร 25 ไมโครกรัมต่อมิลลิลิตร และ 30 ไมโครกรัมต่อมิลลิลิตร ผลการทดลองพบว่า อนุภาคนาโนทองคำที่ทั้งสามความเข้มข้นไม่มีความสามารถใน การยับยั้ง E. coli (ATCC 25922), S. aureus (ATCC 6538P) และ C. neoformans (ATCC 208821)
การโคลนยีนเอกโซนิวคลีเอสของ Plasmodium falciparum ด้วยวิธี overlapping PCR
Authors:   , เลาหกรรณวนิช ปรมัตถ์
Published: February 2025

ปัจจุบันโรคมาลาเรียยังคงเป็นปัญหาหลักทางสาธารณสุขในหลายประเทศทั่วโลก แม้จะมีรายงานจำนวนของผู้ป่วยมาลาเรียลดลงอย่างต่อเนื่อง อย่างไรก็ตามในปี 2018 ยังคงมีการรายงาน ผู้ป่วยมาลาเรียสูงถึง 228 ล้านราย และประมาณการว่ามีผู้เสียชีวิตจากโรคดังกล่าว 405,000 ราย โรคมาลาเรียเกิดจากโปรโตซัวในสกุล Plasmodium sp. โดยปรสิตที่ก่อให้เกิดโรคมาลาเรียได้รุนแรงที่สุด คือ Plasmodium falciparum และเมื่อไม่นานมานี้พบว่ามีอัตราการดื้อยา Dihydroartemisinin-piperaquine ที่เป็นยาที่ใช้ในการรักษาโรคมาลาเรียสูงจากงานวิจัยที่ตีพิมพ์ในปี 2020 ได้ศึกษาเครื่องหมายทางพันธุกรรม ที่มีความเกี่ยวข้องกับการดื้อยา piperaquine และว่ายีนเอกโซนิวคลีเอสมีส่วนเกี่ยวข้องกับการดื้อยา piperaquine ดังนั้นโครงการนี้มีวัตถุประสงค์ที่จะเพิ่มปริมาณเอกโซนิวคลีเอสของ P.falciparum และสร้างรีคอมบีแนนท์พลาสมิด วิธีการทดลองเริ่มจากเพิ่มจำนวนยีนเอกโซนิวคลีเอส Exon 1 และ Exon 2 ของ P.falciparum ด้วยวิธีการ PCR โดยใช้ genomic DNA เป็นต้นแบบและเชื่อมต่อ Exon ทั้ง 2 ส่วนด้วยวิธี overlapping PCR เพื่อนำไปสร้างรีคอมบีแนนท์พลาสมิด หลังจากนั้น transformation เข้าสู่ DH5 Alpha competent E. coli เพื่อเพิ่มจำนวนรีคอมบีแนนท์พลาสมิด ผลการทดลองแสดงให้เห็นว่า Exon แต่ละส่วนความยาว 949 และ 1,193 คู่เบสตามลำดับ สามารถเชื่อมกันด้วยวิธี overlapping PCR ได้ผลิตภัณฑ์พีซีอาร์ขนาด 2,142 คู่เบส อย่างไรก็ตามยังไม่ประสบความสำเร็จในการ transformation ยีนเอกโซนิวคลีเอสเข้าสู่ DH5 Alpha competent E. coli
การพัฒนาเครื่องดื่มชาหมักจากใบองุ่นที่มีสารต้านอนุมูลอิสระสูง
Authors:   , พิสิษฐ์อาภาภัค นันท์นภัส
Published: February 2025

ในปัจจุบันอุตสาหกรรมผลิตไวน์มีความพยายามที่จะลดการใช้สารเคมีกำจัดศัตรูพืชลง จึงมีการติดตาองุ่นพันทางการค้าบนต้นตอขององุ่นป่าที่แข็งแรงเพื่อให้ได้ต้นองุ่นที่ทนต่อศัตรูพืช ซึ่งในการปลูกองุ่นด้วยวิธีนี้มีการทิ้งใบต้นตอองุ่นป่าจำนวนมาก ซึ่งใบองุ่นป่ามีสารประกอบฟีนอลและสารต้านอนุมูลอิสระในปริมาณที่สูง งานวิจัยนี้มีวัตถุประสงค์เพื่อพัฒนาเครื่องดื่มชาหมักจากใบองุ่นที่มีสารต้านอนุมูลอิสระสูง โดยศึกษาผล Diammonium phosphate (DAP) ซึ่งเป็นแหล่งไนโตรเจนสำหรับจุลินทรีย์ต่อการเปลี่ยนแปลงทางเคมีกายภาพ ได้แก่ ค่าความเป็น กรดด่าง (pH), ปริมาณกรดที่ไตเตรทได้ (tritratable acidity, TA), ปริมาณกรดที่ระเหยได้ (volatile acid), ปริมาณแอลกอฮอล์ และปริมาณน้ำตาลที่เหลืออยู่ (residual sugar) ฤทธิ์การต้านออกซิเดชันและสารประกอบฟีนอลทั้งหมดและลักษณะทางประสาทสัมผัส (ได้แก่ การประเมินประสาทสัมผัสเชิงพรรณนา และความชอบโดยรวม) จากการศึกษาพบว่าตัวอย่างเครื่องดื่มชาหมักจากใบองุ่นที่เติม DAP มีค่า pH, ปริมาณกรดที่ไตเตรตได้, ปริมาณกรดที่ระเหยได้, ปริมารแอลกอฮอล์ และ ปริมาณน้ำตาลที่เหลืออยู่แตกต่างจากเครื่องดื่มชาหมักที่ไม่เติม DAP อย่างมีนัยสำคัญ (p≤0.05) ส่วนฤทธิ์การต้านออกซิเดชันและสารประกอบฟีนอลทั้งหมดพบว่าไม่มีความแตกต่างระหว่างชาใบองุ่นก่อนการหมักและหลังการหมัก (p>0.05)และจากการประเมินความชอบของผู้ทดสอบ (9-point hedonic) ต่อชาหมัก 5 ตัวอย่างได้แก่ ชาหมักจากใบองุ่นที่เติม DAP และไม่เติม DAP, ชาหมักจากชาดำ และ ชาหมักในท้องตลาด A และ B พบว่าผู้ทดสอบให้การยอมรับทั้งห้าตัวอย่าง (คะแนนมากกว่า 5) โดยผู้ทดสอบชอบชาหมักในท้องตลาดมากที่สุดทั้งในด้านกลิ่น รสชาติและลักษณะปรากฏ จากการประเมินคุณลักษณะทางประสาทสัมผัสเชิงพรรณนาพบว่าชาหมักในท้องตลาดมีความเข้มของกลิ่นน้ำส้มสายชูและกลิ่นหมักที่ต่ำกว่า และมีกลิ่นหวานที่สูงกว่าตัวอย่างชาหมักจากใบองุ่นและชาหมักจากชาดำจึงสามารถใช้ข้อมูลลักษณะทางประสาทสัมผัสนี้ในการพัฒนาเครื่องดื่มชาหมักให้ตรงความต้องการของผู้บริโภคต่อไป
โครงสร้างและสมบัติการเคลื่อนที่ของอิเล็กโทรไลต์ในแบตเตอรี่สังกะสีไอออนฐานน้ำ
Authors:   , แสงนวกิจ ณัฐวรรณ
Published: February 2025

แบตเตอรี่สังกะสีไอออน (zinc-ion batteries, ZIBs) ประกอบด้วยสารละลายอิเล็กโทรไลต์ (electrolytes) ซึ่งนำพาไอออนระหว่างแคโทดกับแอโนด ความเข้าใจพื้นฐานและข้อมูลเชิงลึกในระดับโมเลกุลเกี่ยวกับพฤติกรรมและกลไกการเคลื่อนที่ของไอออนในสารละลายอิเล็กโทรไลต์มีความสำคัญต่อการเลือกและออกแบบองค์ประกอบของสารละลายอิเล็กโทรไลต์เพื่อเพิ่มประสิทธิภาพของแบตเตอรี่สังกะสีไอออน โครงการวิจัยนี้ใช้การจำลองพลวัตเชิงโมเลกุล (molecular dynamics simulations, MD) ศึกษาสมบัติการเคลื่อนที่และโครงสร้างการละลายของไอออนในสารละลายอิเล็กโทรไลต์ฐานน้ำ เกลือของสังกะสีที่ศึกษา ได้แก่ ซิงค์ไตรฟลิไมด์ (zinc triflimide หรือ zinc di[bis(trifluoromethylsulfonyl)imide], Zn(TFSI)₂) และซิงค์ไตรเฟลต (zinc triflate หรือ zinc trifuoromethanesulfonate, Zn(OTf)₂) การจำลองอยู่ภายใต้อุณหภูมิห้อง ผลการจำลองพบว่าสมบัติการเคลื่อนที่และโครงสร้างการละลายของไอออนสังกะสี Zn²⁺ ขึ้นกับความเข้มข้นของสารละลายอิเล็กโทรไลต์และชนิดไอออนลบ การนำไฟฟ้าของไอออน (ionic conductivity) ในระบบ Zn(TFSI)₂ มีค่าสูงสุดที่ความเข้มข้น 1 M เมื่อความเข้มข้นของสารละลายอิเล็กโทรไลต์เพิ่มขึ้น สัมประสิทธิ์การแพร่ (diffusivity) ของไอออนสังกะสี Zn²⁺ และไอออนลบ TFSI ลดลง ส่งผลให้การนำไฟฟ้าของไอออนลดลง โครงสร้างการละลายของไอออนสังกะสี Zn²⁺ ที่ความเข้มข้น 2 M ต่างจากระบบที่ความเข้มข้นต่ำกว่า โดยไอออนสังกะสี Zn²⁺ ถูกล้อมรอบด้วยน้ำ 5 โมเลกุล และเกิดอันตรกิริยากับไอออนลบ TFSI ส่งผลให้เกิดโครงสร้างแบบคู่ไอออนที่ติดกัน การนำไฟฟ้าของไอออนในระบบ Zn(OTf)₂ ที่ความเข้มข้น 1M มีค่ามากกว่าระบบ Zn(OTf)₂ ที่ความเข้มข้นเดียวกัน โมเลกุลของไอออนลบ TFSI ที่มีขนาดใหญ่และเกะกะทำให้ไอออนสังกะสี Zn²⁺ เข้าใกล้ไอออนลบ TFSI ได้ยาก ส่งผลให้อันตรกิริยาระหว่างไอออน Zn²⁺-TFSI มีความแรงน้อยกว่า Zn²⁺-OTf
Decolorization of dye wastewater containing Reactive Red 239 by Fenton process
Authors:   , Sayanwisuttikam Vanatchaporn
Published: February 2025

The main objective of this work was to study the decolorization of the azo dye Reactive Red 239 (RR239) in aqueous solution using Fenton process. Effects of various experimental parameters of the oxidation reaction of the dye were investigated. The parameters studied were the initial pH, the initial concentrations of ferrous (Fe²⁺) and hydrogen peroxide (H₂O₂). The results showed that the optimal condition was experimentally determined and it was found to be initial pH was 3, initial H₂O₂ and Fe²⁺ concentration were 2.7 mM and 0.25 mM, respectively, for initial dye concentration was 100 mg/L at temperature room. Under optimal conditions, 96.9% degradation efficiency of dye in aqueous solution was achieved after 30 min of reaction.
การสร้างแผนที่ที่ราบน้ำท่วมถึง ภาคตะวันออกเฉียงเหนือของประเทศไทย โดยใช้ดัชนีภูมิประเทศ
Authors:   , สุทธคุณ เกษมสรรค์
Published: February 2025

ภาคตะวันออกเฉียงเหนือของประเทศไทยเป็นภาคส่วนที่มีที่ราบมากที่สุดในประเทศ โดยมีลักษณะเป็นแอ่งกระทะ โดยแบ่งเป็น แอ่งสกลนครทางด้านเหนือ และแอ่งโคราชด้านใต้ ซึ่งถูกแบ่งด้วยเทือกเขาภูพานขั้นเอาไว้ โดยลักษณะดังกล่าวนั้นสามารถทำให้เกิดภัยพิบัติน้ำท่วมขังได้จากพื้นที่ราบปริมาณมากในภาคตะวันออกเฉียงเหนือ ทำให้นิสิตผู้จัดทำโครงการสนใจในการหาขอบเขตพื้นที่ที่ราบน้ำท่วมถึง ซึ่งจะใช้ค่าดัชนีภูมิประเทศในการหาพื้นที่ที่ราบน้ำท่วมถึง โดยจะทำทั้งหมดสามวิธี ได้แก่วิธี Floodplain Mapping Tool โดยวิธีนี้จะเป็นการสร้างพื้นที่ผิวน้ำสามมิติจากลักษณะธรณีสัณฐานบริเวณริมตลิ่งมาเพื่อคำนวณหาขอบเขตพื้นที่น้ำท่วม Multi-Resolution Valley Bottom Flatness วิธีนี้จะเป็นการใช้ค่าดัชนีความราบเรียบ และความต่ำ ที่อยู่ในค่าศูนย์ถึงหนึ่งซึ่งได้จากการคำนวณในแต่ละช่องข้อมูลของดัชนีภูมิประเทศ จากนั้นนำทั้งสองค่ามารวมกันเพื่อหาพื้นที่ราบน้ำท่วมถึง และวิธี Valley Bottom Extraction เป็นการใช้ทางน้ำเข้ามาช่วยในการหาขอบเขตที่ราบน้ำท่วมถึง และจะกำหนดความชันในการวิเคราะห์หาพื้นที่ราบน้ำท่วมถึงที่ขยายออกมาจากทางน้ำ จากนั้นนำมาเปรียบเทียบขอบเขตพื้นที่กับแผนที่น้ำท่วมในอดีต และตะกอนทางน้ำยุคควอเทอร์นารี ซึ่งจากผลที่ได้นั้นวิธี Floodplain Mapping Tool มีความใกล้เคียงกับพื้นที่น้ำท่วมในอดีต และยังครอบคลุมพื้นที่ตะกอนทางน้ำเป็นส่วนมาก
Isolation, screening, and cellulase assay of cellulolytic bacteria from rice field soils in Changwat Kalasin
Authors:   , Aimraksa Rawit
Published: February 2025

This study is focused on the isolation and screening the cellulolytic bacteria and assess the potential of bioaugmentation using isolated cellulolytic bacteria. The rice field soil from Kalasin province collected and screened for the active cellulolytic bacteria by Culturing technique. From the experiment, 40 of 60 isolates were defined as a cellulolytic bacterium by the Gram’s iodine staining test. The Hydrolysis Capacity (HC) estimation and statistical analysis showed that 10 isolates had a highest HC value and selected for cellulase assay and biodegradation efficiency test. They were named SB 13, SB 19, SB 22, SB 24 SB 29, SB 33, SB 39, SB 50, SB 52 and SB 59, respectively. Then the degradation efficiency test and morphological study confirmed that the SB 24 isolate is bacteria and showed the highest HC value. This can be concluded that active cellulolytic bacteria can be isolated from the rice field. And due to the Covid-19 situation, the laboratory was closed, cellulose assays were not conducted and the efficacy of degradation was tested.
การประยุกต์ใช้กราฟเพื่อหาระยะเวลาสั้นที่สุดเพื่อไปยังหลายจังหวัดที่สนใจโดยเครื่องบินพาณิชย์
Authors:   , ลีลายุทธ์โท พชร
Published: February 2025

โครงงานนี้เราสนใจการหาระยะเวลาที่น้อยที่สุดในการเดินทางไปยังทุกจังหวัดในประเทศไทยที่มีสนามบินโดยเครื่องบินพาณิชย์ โดยเราจะแก้ปัญหาโดยนำเสนอปัญหาในรูปแบบกราฟของเส้นทางการบินและใช้กำหนดการจำนวนเต็มช่วยในการหาคำตอบ
วัสดุชนิดใหม่ที่ใช้เป็นขั้วสำหรับแบตเตอรี่สังกะสี-ไอออน
Authors:   , พายัพวัฒนวงษ์ วัชรีวรรณ
Published: February 2025

งานวิจัยนี้ศึกษาเกี่ยวกับแบตเตอรี่สังกะสี-ไอออน ซึ่งเป็นเทคโนโลยีการจัดเก็บพลังงานรูปแบบใหม่ที่ได้รับความสนใจ เพราะราคาถูก ปลอดภัย และเป็นมิตรต่อสิ่งแวดล้อม โดยมีวัตถุประสงค์เพื่อศึกษาสมบัติของวัสดุชนิดใหม่ที่นำมาใช้ทำขั้วไฟฟ้าสำหรับแบตเตอรี่สังกะสี-ไอออนแบบชาร์จไฟได้ เพื่อแก้ปัญหาความไม่เสถียรของวัสดุที่ใช้ทำขั้วแคโทดของแบตเตอรี่สังกะสี-ไอออนในปัจจุบัน โดยจัดทำขั้วอิเล็กโทรดแบบคอมโพสิตซึ่งใช้อัตราส่วนผสมโดยมวลของสาร 3 ชนิด ระหว่างสารทำปฏิกิริยา (Active material)/ผงคาร์บอน (Carbon black)/สารยึดเกาะ (Binder) ศึกษาที่อัตราส่วนร้อยละ 80:10:10 ซึ่งสารทำปฏิกิริยาที่ใช้คือ แมงกานีสไดออกไซด์ (MnO₂) ที่มีโครงสร้างผลึกแบบเดลต้าและแบบเกมมาเป็นสารมาตรฐาน และแมงกานีสซัลไฟต์ (MnS) เป็นสารชนิดใหม่ที่ศึกษา โดยจะศึกษาและเปรียบเทียบประสิทธิภาพของเซลล์แบตเตอรี่ ค่าความจุจำเพาะของการกักเก็บพลังงาน จำนวนรอบการอัดประจุ (charge) และคายประจุ (discharge) สูงสุดของแบตเตอรี่ที่ยังคงมีความเสถียร การศึกษาจะทำโดยการประกอบเป็นเซลล์แบตเตอรี่สังกะสี-ไอออนอย่างง่ายแล้วนำไปทดสอบและวิเคราะห์ประสิทธิภาพโดยใช้เครื่อง Battery Performance Analyzer ผลการศึกษาพบว่าค่าความสามารถในการเก็บประจุของแบตเตอรี่สังกะสี-ไอออนที่ใช้แมงกานีสซัลไฟด์ (MnS) เป็นสารทำปฏิกิริยามีค่าสูงที่สุด โดยอยู่ที่ประมาณ 139 mAh/g และสามารถรักษาอัตราค่าความจุของการกักเก็บพลังงานได้อย่างมีเสถียรภาพทางไฟฟ้าได้ดีที่สุดโดยยังคงค่าประสิทธิภาพการชาร์จได้ถึงร้อยละ 94.42
แอนตาโกนิสติกแบคทีเรียที่สามารถยับยั้ง Marasmius sp. ที่ก่อโรคทะลายเน่าในปาล์ม
Authors:   , ธรรมสวัสดิ์ นภัสวรรณ
Published: February 2025

งานวิจัยนี้มีจุดมุ่งหมายในการทดสอบความสามารถของสารแอนตะโกนิสติกจากแบคทีเรียในการ ควบคุมรา Marasmius sp. ที่ก่อโรคทะลายเน่าในปาล์ม จากการทดสอบความสามารถในการควบคุม โรคด้วยสารระเหยพบว่าแบคทีเรียสายพันธุ์ M22 สามารถยับยั้งการเจริญของราได้มากที่สุด โดยมี เปอร์เซ็นต์การยับยั้งการเจริญ 40.41% ตามด้วยแบคทีเรียสายพันธุ์ M25 และ M27 ซึ่งมีเปอร์เซ็นต์การ ยับยั้งการเจริญ 16.23% และ 7.28% ตามลำดับ การทดสอบหาอุณหภูมิที่เหมาะสมในการผลิตสารแอน ตะโกนิสติกของแบคทีเรีย M22, M25 และ M27 พบว่าเมื่อนำน้ำเลี้ยงที่ปราศจากเซลล์มาทดสอบ ความสามารถในการยับยั้งรา Marasmius sp. แล้ว แบคทีเรียสายพันธุ์ M22 และ M27 สามารถควบคุม การเจริญของราได้ดีเมื่อเลี้ยงแบคทีเรียที่อุณหภูมิ 30 องศาเซลเซียส โดยสามารถยับยั้งการเจริญของราได้ 65.65% และ 59.44% ตามลำดับ ส่วนแบคทีเรียสายพันธุ์ M25 สามารถยับยั้งการเจริญของราได้ดีที่สุด เมื่อเจริญที่อุณหภูมิ 37 องศาเซลเซียส โดยสามารถยับยั้งการเจริญของราได้ 56.14% จากผลการ ทดลองที่ได้พบว่าแบคทีเรียสายพันธุ์ M22 สามารถควบคุมราก่อโรคได้ดีที่สุดจึงนำไปศึกษาหาระยะเวลาที่ เหมาะสมในการผลิตสารแอนทาโกนิสติก และพบว่าแบคทีเรียสามารถผลิตสารแอนทาโกนิสติกได้ดีเมื่อ เข้าสู่ชั่วโมงที่ 8 โดยจากการทดสอบพบว่าที่ระยะเวลา 16, 20 และ 28 ชั่วโมงแบคทีเรียสามารถผลิตสาร แอนตะโกนิสติกได้ดีที่สุดโดยมีความสามารถในการยับยั้งการเจริญของรา 65.67%, 65.75% และ 69.93% ตามลำดับ จากการติดตามการเจริญพบว่าแบคทีเรียสามารถผลิตสารแอนทาโกนิสติกได้เมื่อเข้า สู่ระยะคงที่ (stationary phase) ที่ 8 ชั่วโมง เป็นต้นไป การศึกษาเพื่อพิสูจน์เอกลักษณ์ของแบคทีเรีย โดยศึกษาลักษณะทางกายภาพพบว่าแบคทีเรียสายพันธุ์ M22, M25 และ M27 เป็นแบคทีเรียแกรมบวก มีรูปร่างเป็นแท่ง เมื่อเทียบลำดับนิวคลีโอไทด์บริเวณ 16S rRNA พบว่าแบคทีเรีย M22 มีความใกล้เคียง 100% กับ Bacillus subtilis CAB1111 (KJ194590.1), แบคทีเรียสายพันธุ์ M25 มีความใกล้เคียง 100% กับ Bacillus velezensis T18 (KY307917.1) และแบคทีเรีย M27 มีความใกล้เคียง 99.87% กับ B. velezensis R-QL-120-24 (MT078637.1) แบคทีเรียและสารที่ผลิตได้มีศักยภาพสามารถนำไปใช้ใน การควบคุมโรคทะลายเน่าในปาล์มได้
แอนตาโกนิสติกแบคทีเรียที่สามารถยับยั้ง Bipolaris maydis ที่ก่อโรคในข้าวโพด
Authors:   , สุนทรวารี ธัญณาพร
Published: February 2025

งานวิจัยนี้มีจุดมุ่งหมายในการแยกรา Bipolaris maydis ที่ก่อโรคใบไหม้แผลเล็กในข้าวโพด และ คัดกรองแบคทีเรียที่มีความสามารถในการยับยั้งราก่อโรคพืชชนิดนี้ โดยใช้แบคทีเรีย 10 สายพันธุ์ที่ได้จาก งานวิจัยก่อนหน้า จากการคัดแยกราก่อโรคจากใบข้าวโพดที่เป็นโรค และตรวจสอบลักษณะทางสัณฐาน วิทยาพบว่าได้ราที่มีลักษณะของ B. maydis คือ โคโลนีสีเทาดำ ลักษณะของเส้นใยมีสีน้ำตาลดำที่มีผนัง กั้น คอนิเดียมีรูปร่างรียาวโค้งเล็กน้อย ที่แบ่งเป็น 5-11 เซกเมนต์ เมื่อนำมาทดสอบการยับยั้งด้วยการ เลี้ยงร่วมกับแบคทีเรียทั้ง 10 สายพันธุ์ด้วยเทคนิคการขีดเชื้อ พบว่าแบคทีเรียทั้ง 10 สายพันธุ์แสดง ความสามารถในการเป็นปฏิปักษ์ต่อ B. maydis จึงคัดเลือกแบคทีเรียสายพันธุ์ M22 ที่มีเปอร์เซ็นต์การ ยับยั้งสูงที่สุดที่ 24.77% เพื่อนำไปทดสอบในขั้นต่อไป เมื่อนำมาทดสอบประสิทธิภาพการยับยั้งของสาร เมแทบอไลต์ที่ผลิตออกจาก M22 พบว่ามีเปอร์เซ็นต์การยับยั้งสูงถึง 92.84% เมื่อนำสายพันธุ์ M22 ไป พิสูจน์เอกลักษณ์ โดยการศึกษาลักษณะทางสัณฐานวิทยา พบว่าเซลล์มีรูปร่างเป็นแท่ง ย้อมติดสีแกรม บวก และจากการวิเคราะห์ลำดับนิวคลีโอไทด์บริเวณ 16S rDNA พบว่าสายพันธุ์ M22 มีความใกล้เคียง 100% กับแบคทีเรีย Bacillus subtilis CAB 1111 (KJ194590.1) การแปรผันชนิดของอาหารเลี้ยงเชื้อ ที่เหมาะสมในการผลิตสารยับยั้งรา พบว่าอาหารเลี้ยงเชื้อ Luria Bertani (LB) ให้ความสามารถในการ ยับยั้งสูงที่สุด โดยมีเปอร์เซ็นต์การยับยั้งเท่ากับ 92.84±0.00% ผลการทดลองที่ได้นี้จะเป็นแนวทางเพื่อ นำแบคทีเรียเหล่านี้ไปประยุกต์ใช้เพื่อควบคุมการแพร่ระบาดของ B. maydis ซึ่งก่อโรคใบไหม้แผลเล็กใน ข้าวโพดต่อไป
การศึกษาเปรียบเทียบอัตราผลตอบแทนของประกันชีวิตแบบบำนาญ
Authors:   , วีระปิติพัฒน์ วรานิษฐ์
Published: February 2025

โครงงานนี้มีวัตถุประสงค์เพื่อศึกษาเปรียบเทียบอัตราผลตอบแทนภายในของแบบประกันชีวิต แบบบำนาญสองแบบ โดยกำหนดเงินบำนาญที่ผู้เอาประกันต้องการได้รับหลังเกษียณอายุแล้ว ผู้เอาประกันควรจะเริ่มทำประกันชีวิตแบบบำนาญเมื่ออายุเท่าใดและต้องจ่ายเบี้ยประกันเป็นจำนวน เท่าใดเพื่อให้ได้อัตราผลตอบแทนภายในมากที่สุด ประกันชีวิตแบบบำนาญที่นำมาศึกษาเปรียบเทียบ คือ ประกันชีวิตแบบบำนาญเอไอเอ บำนาญมั่นคง ของบริษัทเอไอเอประกันชีวิต และประกันชีวิต แบบบำนาญเมืองไทย 8560 ของบริษัทเมืองไทยประกันชีวิต ผลการดำเนินงานแสดงให้เห็นว่า ไม่ว่าจะเริ่มทำประกันชีวิตแบบบำนาญที่อายุใด เมื่อผู้เอาประกันเสียชีวิตตั้งแต่อายุ 61 ถึง 73 ปี ซึ่งผู้เอาประกันจะได้รับความคุ้มครองชีวิตเป็นมูลค่าปัจจุบันของเงินบำนาญที่รับรอง แบบบำนาญ เอไอเอ บำนาญมั่นคงจะให้อัตราผลตอบแทนภายในที่มากกว่าแบบบำนาญเมืองไทย 8560 และในกรณีที่ผู้เอาประกันเสียชีวิตตั้งแต่อายุ 74 ปี จนถึงสิ้นสุดสัญญากรมธรรม์ แบบบำนาญ เมืองไทย 8560 จะให้อัตราผลตอบแทนภายในที่มากกว่าแบบบำนาญเอไอเอ บำนาญมั่นคง
ผลของวิธีการอบแห้งต่อคุณภาพชาข้าวโพดม่วง
Authors:   , บุญเสริม ธันวา
Published: February 2025

งานวิจัยนี้มีวัตถุประสงค์เพื่อศึกษาผลของวิธีการอบแห้ง โดยแปรวิธีการอบแห้ง 2 วิธี (การอบแห้งที่ภาวะบรรยากาศและการอบแห้งที่ภาวะสุญญากาศ) และแปรอุณหภูมิ 3 ระดับ (50, 60 และ 70 °C) และศึกษาผลของอุณหภูมิและเวลาในการชงต่อสมบัติทางเคมีของชาข้าวโพดม่วง โดยแปรอุณหภูมิ 4 ระดับ (40, 60, 80 และ 100 °C) และแปรเวลา 5 ระดับ (2, 4, 6, 8 และ 10 นาที) ต่อสมบัติทางเคมี (ปริมาณแอนโทไซยานิน ปริมาณสารประกอบฟีนอลิกทั้งหมด และฤทธิ์การต้านอนุมูลอิสระด้วยวิธี DPPH และ FRAP) ของชาวข้าวโพดม่วง จากผลการทดลองพบว่าการอบแห้งทั้งสองวิธีที่อุณหภูมิ 50, 60 และ 70 °C ต้องใช้เวลา 8 ชั่วโมง 35 นาที, 6 ชั่วโมง 30 นาที และ 4 ชั่วโมง 40 นาที ตามลำดับ เพื่อทำแห้งตัวอย่างชาข้าวโพดม่วงให้มีความชื้นไม่เกิน 2% (wb) โดยปริมาณแอนโทไซยานินมีแนวโน้มเพิ่มสูงขึ้นเมื่ออุณหภูมิในการอบแห้งที่ภาวะบรรยากาศเพิ่มขึ้นโดยมีค่าอยู่ในช่วง (43.14 ±3.38 – 53.16±9.75 mg cy-3-glu/g dry wt.) ในขณะที่เมื่ออุณหภูมิในการอบแห้งที่ภาวะสุญญากาศเพิ่มขึ้นส่งผลให้ปริมาณแอนโทไซยานินมีค่าอยู่ในช่วง 81.27±12.67 – 82.10±13.50 mg cy-3-glu/g dry wt. ซึ่งไม่มีความแตกต่างกันอย่างมีนัยสำคัญ (p>0.05) นอกจากนี้ฤทธิ์การต้านอนุมูลอิสระด้วยวิธี DPPH และ FRAP มีแนวโน้มเพิ่มสูงขึ้นเมื่ออุณหภูมิในการอบแห้งเพิ่มขึ้นในการอบแห้งทั้งสองวิธี โดยมีค่าอยู่ในช่วง โดยมีค่าอยู่ในช่วง 241.89±17.97 – 412.78±7.34 mM trolox/100g dry wt. และ 442.23±13.93 – 668.50±16.67 mM trolox/100g dry wt. ตามลำดับ และปริมาณสารประกอบฟีนอลิกทั้งหมดมีปริมาณลดลงเมื่ออุณหภูมิในการอบแห้งทั้งสองวิธีเพิ่มขึ้น ซึ่งมีค่าอยู่ในช่วง 158.35±19.76 – 248.35±12.75 mg GAE/100g dry wt. เมื่อพิจารณาฤทธิ์การต้านอนุมูลอิสระจึงเลือกการอบแห้งที่อุณหภูมิ 70°C ที่ภาวะสุญญากาศเพื่อใช้ในการทดลองต่อไป จากการศึกษาผลของอุณหภูมิและเวลาในการชงต่อสมบัติทางเคมีของชาข้าวโพดม่วงพบว่าเมื่ออุณหภูมิและเวลาในการชงเพิ่มขึ้นส่งผลให้ปริมาณสารประกอบฟีนอลิกทั้งหมด (10.20±2.63 - 148.54±3.26 mg GAE/100 g dry wt) และฤทธิ์การต้านอนุมูลอิสระด้วยวิธี DPPH และ FRAP (31.22±5.05 - 519.67±3.71 และ 51.15±8.67 – 779.38±7.71 mM trolox/100 g dry wt ตามลำดับ) มีแนวโน้มเพิ่มสูงขึ้น โดยการชงน้ำชาข้าวโพดม่วงที่อุณหภูมิ 40 °C เป็นเวลา 2 นาที ส่งผลให้ตัวอย่างมีปริมาณสารประกอบฟีนอลิกทั้งหมด และฤทธิ์การต้านอนุมูลอิสระด้วยวิธี DPPH และ FRAP ต่ำที่สุด และการชงน้ำชาข้าวโพดม่วงที่อุณหภูมิ 100 °C เป็นเวลา 10 นาที ส่งผลให้ตัวอย่างมีปริมาณสารประกอบฟีนอลิกทั้งหมด และฤทธิ์การต้านอนุมูลอิสระด้วยวิธี DPPH และ FRAP สูงที่สุด งานวิจัยนี้แสดงให้เห็นว่าวิธีการอบ อุณหภูมิในการอบ อุณหภูมิและเวลาในการชง ส่งผลต่อสารออกฤทธิ์ทางชีวภาพของชาข้าวโพดม่วง
Determination of mineral oil hydrocarbon in rice bran oil using liquid chromatography with gas chromatography flame ionization detector
Authors:   , Sathirchawal Jetaphat
Published: February 2025

Rice bran oil is an edible oil which is used in food preparation. In Thailand, Standard conditions and methods in detecting mineral oil hydrocarbons (MOH) were not Regulated. Therefore all rice bran oil quality and safety control was done abroad. This research proposed determination conditions in detecting mineral oil hydrocarbon using an off-line liquid chromatography with gas chromatography flame ionization detector. This method was adapted from ISO 17780 : animal and vegetable fats and Oils determination of aliphatic hydrocarbons in vegetable oil. Silver nitrate impregnated With silica gel was used to purify and separate mineral oil saturated hydrocarbon (MOSH). GC-FID using pulse splitless injection system combining with pulse time at 0.5 minute, Inlet temperature at 250 °C, and inlet pressure at 30 psi were considered to be the best Conditions due to the largest area under the graph. The hump in the chromatogram Represents the mass fraction of MOSH. This fraction is only presented in an eluent fraction Of 55 mL hexane. Three crude rice bran oil samples were analysed, RBACTG25A, RBACTF27A, and RBACTF22A. Different levels of MOSH were detected with the highest Being RBACTF27A (164.2 mg/kg) followed by RBACTG25A (90.5 mg/kg) and RBACTF22A(34.1 mg/kg). The comparison between the result obtained and reference data showed a slight difference due to the differences in sampling and injection method used. However, it gives out the same trend as the reference data. The amount of C25-C35 MOSH which is the targe hydrocarbon is approximately 90% which is considered to be high and can not be refined to edible oil.
Qualitative analysis of essential oils using TLC stationary phase modification
Authors:   , Leosuwan Pongrapee
Published: February 2025

Agarwood essential oil has a unique aroma and is well known in the Arab countries due to its value and price. Due to its high price, it has been developed into various grades. Basically, in order to investigate the adulterants and characteristics of authentic agarwood oil, gas chromatography or gas chromatography-mass spectrometry are used to classify its volatile compounds which is slightly complicated and time consuming. However, thin-layer chromatography (TLC) was modified in stationary phase with silver nitrate to increase the polarity of the stationary phase to successfully classify the unsaturated complex compounds of agarwood oils. This report aims to find the most optimum procedure under suitable conditions which are 0.5% AgNo₃ (w/v) with 80:20 ratio (methanol:milli-Q), then immersed the TLC plate in solution for 10 minutes and took in the oven at 110°C for 15 minutes. To separate the same genus from different procedures. Gas chromatography-mass spectrometry was shown that silver nitrate gave a difference in the compound selectivity. Lastly, Color intensity was to identify as a potential application as can identify a fingerprint of further essential oils.
ผลของอุณหภูมิและจิบเบอเรลลินต่อการงอกของเมล็ดพิทูเนีย
Authors:   , มาศกุล มีนตา
Published: February 2025

พิทูเนียเป็นไม้ประดับกระถางที่นิยมปลูก แต่มักประสบปัญหาอัตราการงอกของเมล็ดต่ำเมื่อเกษตรกรเก็บเมล็ดเองหรือเก็บเมล็ดไว้นานเกินไป การทดลองนี้จึงศึกษาผลของอุณหภูมิและ จิบเบอเรลลิน (GA₃) ที่เหมาะสมต่อการงอกของเมล็ดพิทูเนีย จากการทดลองเปรียบเทียบผลของอุณหภูมิต่าง ๆ โดยเก็บรักษาเมล็ด พิทูเนียที่อุณหภูมิ 0 4 และ 25 °C ก่อนการเพาะเมล็ด พบว่าการเก็บรักษาเมล็ดที่อุณหภูมิ 25 °C เป็นเวลา 5 วันหลังเก็บเมล็ดมีการงอกสูงสุด คือ 66% และจากการทดลองเปรียบเทียบผลของความเข้มข้นต่าง ๆ ของจิบเบอเรลลิน โดยการแช่เมล็ดพิทูเนียในสารละลายจิบเบอเรลลิกความเข้มข้น 0 150 200 และ 250 ppm ก่อนการเพาะเมล็ด พบว่าเปอร์เซ็นต์การงอกไม่มีความแตกต่างกันอย่างมีนัยสำคัญทางสถิติที่ความเชื่อมั่น 95% ส่วนการทดลองศึกษาผลอุณหภูมิที่เหมาะสมร่วมกับจิบเบอเรลลินต่อการงอกของเมล็ดที่มีการเร่งอายุใน พิทูเนีย 3 พันธุ์ พบว่าเมล็ดพิทูเนียพันธุ์ปลูก Opera Supreme Blue ที่ผ่านการเร่งอายุและเก็บรักษาที่อุณหภูมิ 25 °C 5 วัน และแช่ใน GA₃ 150 ppm มีเปอร์เซ็นต์การงอกสูงสุด คือ 86% ส่วนเมล็ดพันธุ์ปลูก Tidal Wave Red Velour ที่ผ่านการเร่งอายุและเก็บรักษาที่อุณหภูมิ 25 °C 5 วัน และแช่ใน GA₃ 200 ppm มีเปอร์เซ็นต์การงอกสูงที่สุดคือ 38% และเมล็ดพันธุ์ปลูก Opera Supreme Raspberry Ice ที่ผ่านการเร่งอายุและเก็บรักษาที่อุณหภูมิ 25 °C 5 วัน และแช่ใน GA₃ 200 ppm มีเปอร์เซ็นต์การงอกสูงสุดคือ 62 % เมื่อเทียบกับชุดควบคุม
การวิเคราะห์ทางสวนศาสตร์ของดนตรีรักษาจักระโดยใช้วิธีประมวลผลสัญญาณ
Authors:   , เดโชชัย พัชรินทร์
Published: February 2025

คำว่า “จักระ” หมายถึง ล้อม, วังวนพลังงาน จักระในระดับกายภาพเกี่ยวข้องกับร่างแหเส้นประสาท และต่อมไร้ท่อในร่างกาย โดยมีอยู่ด้วยกัน 7 จักระ เรียงในแนวตั้งตามแนวแกนกระดูกสันหลัง เมื่อจักระเหล่านี้ถูกกระตุ้น จะช่วยในการพัฒนาศักยภาพการทำงานของระบบต่างๆ ในร่างกายได้ การกระตุ้นจักระอย่างหนึ่งที่ได้รับความนิยมคือการกระตุ้นด้วยคลื่นเสียงโดยใช้เสียง Pure tone และเสียงดนตรี โครงงานนี้มุ่งการวิเคราะห์ลักษณะทางสวนศาสตร์ของเสียงรักษาจักระ โดยเน้นเสียง 2 แบบ คือเสียง Pure tone และเสียงดนตรี จากการวิเคราะห์เสียง Pure tone พบว่าแต่ละจักระมีความถี่เฉพาะตัวในการรักษา สำหรับการรักษาจักระที่ 6 เสียง Pure tone มีความถี่มูลฐานเท่ากับ 221.23 Hz, 448 Hz และ 852 Hz ขณะที่เสียงดนตรีมีความถี่ฮาร์มอนิกเท่ากับ 208-219 Hz, 409-435 Hz และ 816 -487 Hz ความถี่ของเสียงทั้ง 2 แบบ ใกล้เคียงกัน และตรงกับความถี่ออกเตฟที่ 3, 4 และ 5 ของโน้ต A
Molecular Docking Calculations of Helicobacter Pylori and Its Inhibitors
Authors:   , Kunmas Chisanupong
Published: February 2025

H. pylori is a bacterium usually found in the stomach. H. pylori infection sometimes causes gastritis or ulcers of the stomach and has been link to a wide range of other diseases. Purine nucleoside phosphorylase (PNP) is an essential enzyme in the purine salvage pathway of H. pylori. It is thought that binding of phosphate, one of the substrates, induces a conformational change in the active site of the enzyme. It is thus interesting to investigate whether the presence of phosphate in the active site will affect the binding mode of inhibitors. Totally 20 inhibitors were computationally docked into the H. pylori PNP structures (HpPNP) with and without phosphate and the docked configuration of each ligand to the two HpPNP structures were comparatively analyzed. The results showed that most ligands bind to HpPNP differently when there is phosphate in the active site.